Gabriela Firea

Gabriela Firea (neiupõlvenimi Gabriela Vrânceanu; sündinud 13. juulil 1972 Bacăus) on Rumeenia ajakirjanik ja poliitik (Sotsiaaldemokraatlik Partei).

Ta on lõpetanud Bukaresti Ülikooli filoloogiateaduskonna ja töötanud ajakirjaniku ja saatejuhina. Doktorikraadi majandusteaduste alal sai ta 2010. aastal. Rumeenia parlamenti valiti 2012. aastal.  2016. aasta 5. juunil valiti ta 42,97% häältega Bukaresti linnapeaks.

Bukaresti linnapea kohuseid asus ta täitma 23. juunil 2016. Bukaresti linnapea oli ta kuni 29. oktoobrini 2020.

Alates 25. novembrist 2021 on ta Rumeenia perekonna ja võrdsete võimaluste minister.

Viited

Rumeenia poliitikud
Rumeenia ajakirjanikud
Linnapead
Sündinud 1972